हून गद्‌दी मन्सो पूरी चाल्ली नौ-मनौ होई गेदा हा, शरीरा पर होए गोलिएं दे जख्म भलोई पेदे हे पर मना च चेतैं दी पीड़ आई जाई दुक्खलदी रौंह्‌दी। उस केह्-केह् सोचे दा हा, ब्याह् बाद दमैं दब्बड़ी-दब्बड़ी फिरंगन, बैंसरी-नरगोजे बजाङन, गड़ाके मारगंन, ठट्‌ठे लाङन पर केह् होनी बरती गेई। ब्याह होंदे गै दब्बडू दूर होई गे, मस्त सुक्खने चूर होई गे, गड़ाकैं थाह्‌र सूंकां झूरे मठोई गे, अपने साक सरबंधी गासा परतोई गे।